TV2/Nord vil gerne hjælpe de 2100 unge nordjyder, der ikke kan få en læreplads og de mestre, der ikke kan finde rette elev. Meld dig til TV2/Nords matchmaking her.

I Nordjylland mangler 2100 elever på erhvervsuddannelserne lige nu en læreplads. Virksomhederne tager ikke nok elever, lyder kritikken mens selvsamme virksomheder peger på de tynde ordrebøger, når de skal vise hvad forklaringen er. TV2/Nord sætter i denne uge fokus på problematikken og håber at vi kan bidrage til at flere unge finder en læreplads. Men vi har brug for jeres hjælp. Er du elev uden læreplads eller mester uden den rigtige elev, så udfyld spørgeskemaet herunder. Jeres besvarelser bliver brugt til at skabe et kort hvor ledige elever og lærepladser kan ses, og efterfølgende kan der skabes et match. Deltag og fortæl jeres venner om projektet, så vi kan få de nordjyske unge ud i arbejdslivet.